
	Comisia pentru muncă şi protecţie socială


	
	Comisia pentru muncă, familie şi protecţie socială 



	Nr.27/821/15.12.2010
	
	Nr.XXVII/388/15.12.2010


AVIZ  COMUN

asupra proiectului Legii bugetului asigurărilor sociale de stat pe anul 2011

În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru muncă şi protecţie socială a Camerei Deputaţilor şi Comisia pentru muncă, familie şi protecţie socială a Senatului, au fost sesizate, spre dezbatere şi avizare, cu proiectul Legii bugetului asigurărilor sociale de stat pe anul 2011, trimis comisiilor cu adresele nr. PLx 838 din 13 decembrie 2010, respectiv nr.L 795/2010.

Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţa din 15 decembrie 2010.

În urma dezbaterilor, membrii comisiilor reunite au hotărât, cu majoritate de voturi (6 voturi împotrivă), avizarea favorabilă a proiectului de lege.

În cursul dezbaterilor au fost formulate amendamente care, supuse votului, au fost respinse. Amendamentele sunt redate în anexa la prezentul aviz.

	PREŞEDINTE,

Deputat

Victor Paul Dobre
	
	PREŞEDINTE,

Senator

Petru Başa

	
	
	

	SECRETAR,

Deputat

Kerekes Karoly
	
	SECRETAR,

Senator

Alexandru Cordoş

	
	
	


Întocmit,

Expert parlamentar Sorina Szabo

Expert parlamentar Monica Rallu Curta

ANEXA

AMENDAMENTE RESPINSE
	Nr. crt.
	Articolul din lege/anexa/capitol/subcapitol/ paragraf/grupa/titlul/articol /alineat
	Text amendament propus

(autor, apartenenţă politică)
	Motivaţia amendamentului/

sursa de finanţare
	Motivaţia respingerii



	1. 
	Art. 2  
Se introduce un aliniat nou  alin. (6)
	La art. 2 se introduce alin.(6):

(6) Salariul de bază minim brut pe ţară garantat în plată utilizat la fundamentarea bugetului asigurărilor  sociale de stat pe anul 2011 este de 750 lei lunar, pentru un program complet de lucru de 170 ore în medie le lună”.

Autori:

Deputaţi: Victor Ponta, Ioan Cindrea, Duşa Mircea, Aura Vasile, Dan Mircea Popescu, Solomon Adrian, Covaci Dorel, Chiriţă D-tru şi 

deputaţii Grupului PSD.


	Motivaţie,

Se stabileşte un nivel corect al salariului de bază minim brut pe ţară garantat în plată  actualizat cu inflaţia reală. Se protejează  puterea de cumpărare a salariaţilor cu salarii foarte mici.

Sursa de finanţare
Bugetul asigurărilor sociale de stat pe anul 2011 
	Salariul minim brut pe ţară garantat în plată se stabileşte prin hotărâre a Guvernului.

	2. 
	Introducere articole noi – Art.21, 22, 23, 24, 25, 26, 27,  la Sectiunea 1, după art.2
	După art 2 se introduc art.21, 22, 23, 24, 25, 26, 27, cu următorul conţinut: 

Art.21 - (1) În anul 2011, din bugetul asigurărilor sociale de stat se va suporta diferenţa dintre valoarea biletului de tratament balnear sau de odihnă şi contribuţia beneficiarilor de astfel de bilete, pentru un număr de până la 550.000 de locuri, din care 450.000 de locuri la tratament balnear şi 100.000 de locuri la odihnă. 

(2) Din numărul total de 450.000 de locuri la tratament balnear se poate utiliza în cadrul sistemului de asigurare pentru accidente de muncă şi boli profesionale un număr de până la 10.000 de locuri. 

 (3) În anul 2011 se pot acorda gratuit până la 60.000 de bilete, conform reglementărilor în vigoare, persoanelor ale căror drepturi sunt stabilite prin lege. 

 

Art.22  Durata sejurului unui bilet de odihnă în anul 2011 este de 6 zile. 

Art.23   În cursul unui an calendaristic se poate elibera un singur bilet de tratament balnear sau de odihnă aceluiaşi beneficiar.

Art.24  Biletele de tratament balnear se distribuie asiguraţilor sistemului public de pensii, sistemului de asigurare pentru accidente de muncă şi boli profesionale, precum şi pensionarilor, de către casele teritoriale de pensii. 

Art.25  Biletele de odihnă finanţate în anul 2011 din bugetul asigurărilor sociale de stat sunt destinate salariaţilor din instituţiile publice, asiguraţi în sistemul public de pensii, iar contravaloarea acestor bilete, după deducerea sumelor încasate de la beneficiari, se recuperează de la bugetul de stat, prin bugetul Ministerului Muncii, Familiei şi Protecţiei Sociale, de la capitolul "Asigurări şi asistenţă socială" la titlul "Transferuri între unităţi ale administraţiei publice" din prevederile bugetului pe anul 2011. 
Art.26  Criteriile, modul de distribuire şi contribuţia individuală sunt cele stabilite prin Hotărârea Guvernului nr. 494/2001 pentru aprobarea Normelor şi criteriilor pe baza cărora se acordă bilete de odihnă prin sistemul organizat şi administrat de Ministerul Muncii şi Solidarităţii Sociale. 

Art.27  Biletele de odihnă şi de tratament balnear acordate în condiţiile prezentului articol pot fi atribuite şi membrilor de familie, soţ sau soţie, după caz, şi copii minori care urmează cursurile de zi ale unei instituţii de învăţământ preuniversitar, acreditată conform legii, dacă însoţesc titularii de drept. 

Iniţiatori: Deputat PNL Dobre Paul Victor, Deputat PNL Nini Săpunaru, Deputat PNL Pocora Cristina, Deputat PNL Orban Ludovic şi Grupurile Parlamentare Reunite ale PNL

	În Bugetul asigurărilor sociale de stat pe anul 2011, biletele de tratament balnear nu se mai regăsesc decât în expunerea de motive. Astfel, considerăm că trebuie respectat acest drept al pensionarilor care poate conduce la îmbunătăţirea nivelului de sănătate şi la reducerea marginalizării sociale a

acestor categorii de populaţie.

Având în vedere că este un buget de austeritate, am propus menţinerea numărului acestora la nivelul din anul 2008. 


	Legea privind sistemul unitar de pensii publice reglementează, în Capitolul V – Alte drepturi de asigurări sociale, acordarea prestaţiilor pentru tratament balnear şi prevede ca numărul acestora să fie stabilit prin hotărâre a Guvernului.

	3. 
	Art. 15
	Art. 15 se reformulează după cum urmează: 

„Art.15. – Câştigul salarial mediu brut utilizat la fundamentarea bugetului asigurărilor sociale de stat pe anul 2011 este de 2.088 lei”.

Autori:

Deputaţi: Victor Ponta, Ioan Cindrea, Duşa Mircea, Aura Vasile, Dan Mircea Popescu, Solomon Adrian, Covaci Dorel, Chiriţă D-tru şi  deputaţii Grupului PSD.


	Motivaţie.

Se propune un salariu mediu brut pentru anul 2011 de 2.088 lei actualizat cu rata reală a inflaţiei.
(1934 x 108% =  2088 lei).

Sursa:

Bugetul asigurărilor sociale de stat pe anul 2011
	Sursa de finanţare indicată nu poate suporta efortul financiar propus în amendament.

	4. 
	Art.15 (1) Câştigul salarial mediu brut utilizat la fundamentarea bugetului de stat pentru anul 2011 este 2.022 lei.


	Prezentul articol se completează cu un nou aliniat, alin. (2) care se adaugă după conținutul actualului articol, ce devine alin.(1), având următorul conținut:

Art.15 (1) Câştigul salarial mediu brut utilizat la fundamentarea bugetului de stat pentru anul 2011 este 2.022 lei.

(2) Pentru anul 2011 valoarea punctului de pensie este 45% din valoarea câştigului salarial mediu brut, stabilit la alin.1 si se aplică de la 01.01.2011.

Senator PNL Dan Radu Ruşanu

Deputat PNL Bogdan Radu Tîmpău

	In conținutul prezentei legi nu este menționată valoarea punctului de pensie, singura trimitere la acesta fiind în expunerea de motive, cu o valoare de 732.8 lei, reprezentând 36,24% din câştigul salarial mediu brut utilizat la fundamentarea bugetului de stat pentru 2011.

Sursa de finanțare: prelungirea prevederilor OUG 94/2010 pentru anul 2011, prin creşterea veniturilor la captitolul 2103 subcap. 05.


	Valoarea punctului de pensie este reglementat prin Legea privind sistemul unitar de pensii publice.

	5. 
	Introducere alin nou,  alin (2) la Capitolul III, Art 15.


	Introducere alin nou,  alin (2) la Capitolul III, Art 15 care va avea următorul conţinut:
Art 15 - (2) Valoarea punctului de pensie reprezinta  45% din salariul mediu prognozat folosit la fundamentarea Bugetului Asigurărilor Sociale de Stat pe anul 2011 şi se acordă începând cu data de 1 ianuarie 2011.

Iniţiatori: Deputat PNL Dobre Paul Victor, Deputat PNL Nini Săpunaru, Deputat PNL Pocora Cristina, Deputat PNL Orban Ludovic
Grupurile Parlamentare Reunite ale PNL 

	În textul Bugetul asigurărilor sociale de stat pe anul 2011 nu este trecută valoarea punctului de pensie. 

Sistemul de calcul prin indexarea pensiei în raport cu salariul mediu brut comunicat de statistică este corect, deoarece câştigul salarial se deplasează mult mai repede şi probabilitatea ca el să fie descrescător este mică. Numai astfel pot fi asigurate necesităţile pensionarilor de zi cu zi - medicamentele, hrana, costuri de întreţinere.

	Valoarea punctului de pensie este reglementat prin Legea privind sistemul unitar de pensii publice.

	6. 
	Art.15.- Câştigul salarial mediu brut utilizat la fundamentarea bugetului asigurărilor sociale de stat pe anul 2011 este 2.022 lei. 


	 La articolul 15 se adaugă un nou alineat, alin.(2) cu următorul cuprins:

(2)  Valoarea punctului de pensie este de 940 lei şi se aplică începând cu data de 1 ianuarie 2011.

Iniţiatori: senatori PSD 
Alexandru Cordoş, Elena Mitrea, Laurenţiu Coca şi Mihăiţă Găină

	Scăderea nivelului de trai şi instituirea contribuţiei de sănătate pentru pensionari necesită o majorare a punctului de pensie la 45% din salariul mediu brut. 


	Valoarea punctului de pensie este reglementat prin Legea privind sistemul unitar de pensii publice.

	7. 
	Art. 16
	Art. 16 se formulează după cum urmează:

„Art.16. – Cuantumul ajutorului de deces se stabileşte, în condiţiile legii,  în cazul:

a) asiguratorului sau pensionarului, la 2.088 lei;

b) unui membru de familie al asiguratorului sau pensionarului, la 1.044 lei.
Autori:

Deputaţi: Victor Ponta, Ioan Cindrea, Duşa Mircea, Aura Vasile, Dan Mircea Popescu, Solomon Adrian, Covaci Dorel, Chiriţă D-tru  şi deputaţii Grupului PSD


	Motivaţie:
Pentru a pune de acord prevederile Art. 16 cu cele de la Art. 15.

Sursa de finanţare:

Bugetul asigurărilor de stat pe 2011

	Acordarea ajutorului de deces şi cuantumul acestuia este reglementat prin Legea privind sistemul unitar de pensii publice.

	8. 
	După art. 16 se introduce un articol nou
	Articol nou:
„Art.17. – Valoarea punctului de pensie pentru anul 2011 este de 940 lei.

Autori:

Deputaţi: Victor Ponta, Ioan Cindrea, Duşa Mircea, Aura Vasile, Dan Mircea Popescu, Solomon Adrian, Covaci Dorel, Chiriţă  Dumitru şi deputaţii  Grupului PSD
	Motivaţie.

Pentru a păstra puterea de cumpărare a pensionarilor se propune valoarea punctului de pensie  de 940 lei, care reprezintă 45% din salariul mediu brut de 2088 lei utilizat la fundamentarea Bugetului asigurărilor sociale de stat pe anul 2011.

Sursa de finanţare:

Bugetul asigurărilor de stat
	Valoarea punctului de pensie este reglementat prin Legea privind sistemul unitar de pensii publice.

	9. 
	Art. 17
	La art.17, alin. (1) şi (3) se elimină.
Autori:

Deputaţi: Victor Ponta, Ioan Cindrea, Duşa Mircea, Aura Vasile, Dan Mircea Popescu, Solomon Adrian, Covaci Dorel, Chiriţă  Dumitru şi deputaţii grupului PSD 
	Motivaţie:
Cotele de contribuţie de asigurări sociale sunt cele stabilite prin noua Lege a sistemului public de pensii.

Sursa de finanţare:

NU APAR MODIFICĂRI LA VENITURILE Bugetului asigurărilor sociale de stat


	Respins la vot.

	10. 
	Capitolul III, Art 17, alin (1)  

Art.17.-(1) Pentru anul 2011 cotele de contribuţie de asigurări sociale se

stabilesc după cum urmează:

a) 31,3% pentru condiţii normale de muncă, datorate de angajator şi

angajaţi, din care 10,5% datorate de angajaţi şi 20,8% datorate de angajatori ;

b) 36,3% pentru condiţii deosebite de muncă, datorate de angajator şi

angajaţi, din care 10,5% datorate de angajaţi şi 25,8 % datorate de angajatori ;

c) 41,3% pentru condiţii speciale de muncă, datorate de angajator şi

angajaţi, din care 10,5% datorate de angajaţi şi 30,8% datorate de angajatori.


	Capitolul III, Art 17, alin (1)  

se modifică şi va avea următorul conţinut:

(1) Pentru anul 2011 cotele de contribuţie de asigurări sociale se

stabilesc după cum urmează:

a) 27,3% pentru condiţii normale de muncă, datorată de angajator şi angajaţi, din care 10.5% datorată de angajaţi şi 16.8% datorată de angajatori;

b) 32.3% pentru condiţii deosebite de muncă,  datorată de angajator şi angajaţi, din care 10.5% datorată de angajaţi şi 21.8% datorată de angajatori;

c) 37,3% pentru condiţii speciale de muncă,  datorată de angajator şi angajaţi, din care 10.5% datorată de angajaţi şi 26.8% datorată de angajatori.

Iniţiatori: Deputat PNL Dobre Paul Victor, Deputat PNL Nini Săpunaru, Deputat PNL Pocora Cristina, Deputat PNL Orban Ludovic şi  Grupurile Parlamentare Reunite ale PNL 
	Prin menţinerea cotelor de contribuţie la nivelul anului 2010 nu se stimulează în niciun fel angajatorul care ar putea păstra sau crea locuri de muncă şi ar putea angaja şomeri. În schimb, aceştia  vor căuta diverse forme de ocolire a angajărilor pe bază de contract de muncă, va creşte evaziunea fiscală în ceea ce priveşte plata contribuţiilor, folosindu-se angajarea prin contract de prestări servicii, drepturi de autor, etc. 

Considerăm necesară scăderea acestora, mai ales acum în perioadă de criză economică.

	Nu există sursă de finanţare.

	11. 
	Capitolul III, Art 17, alin (2)

Art.17 - (2) În cota de contribuţie individuală de asigurări sociale prevăzută la

alin.(1) este inclusă şi cota de 3% aferentă fondurilor de pensii administrate privat,

prevăzută de Legea nr.411/2004 privind fondurile de pensii administrate privat,

republicată, cu modificările şi completările ulterioare.  


	Capitolul III, Art 17, alin (2)  

se modifică şi va avea următorul conţinut:

Art.17 - (2) În cota de contribuţie individuală de asigurări sociale prevăzută la

alin.(1) este inclusă şi cota de 3.5% aferentă fondurilor de pensii administrate privat,

prevăzută de Legea nr.411/2004 privind fondurile de pensii administrate privat,

republicată, cu modificările şi completările ulterioare.  

Iniţiatori: Deputat PNL Dobre Paul Victor, Deputat PNL Nini Săpunaru, Deputat PNL Pocora Cristina, Deputat PNL Orban Ludovic şi Grupurile Parlamentare Reunite ale PNL

	Pierderile participantilor la sistemul de pensii private obligatorii vor fi foarte mari, din cauza nerespectarii programului initial de majorare a contributiilor. Acesta este motivul pentru care considerăm necesară majorarea cotei la 3,5%, atât cât ar fi trebuit să fie în mod normal, dacă Guvernul nu ar fi îngheţat-o  în anul 2009.
	Nu există sursă de finanţare.

	12. 
	Art.17 
(2) În cota de contribuție individuală de asigurări sociale prevăzută la alin.(1) este inclusa şi cota de 3% aferentă fondurilor de pensii administrate privat, prevăzută de Legea nr.411 /2004 privind fondurile de pensii administrate privat, republicată, cu modificările şi completările ulterioare.
	Prezentul articol se modifică având următorul conținut:

(2) În cota de contribuție individuală de asigurări sociale prevăzută la alin.(1) este inclusa şi cota de 3,5% aferentă fondurilor de pensii administrate privat, prevăzută de Legea nr.411 /2004 privind fondurile de pensii administrate privat, republicată, cu modificările şi completările ulterioare.
Senator PNL Dan Radu Ruşanu

Deputat PNL Bogdan Radu Tîmpău


	Graficul creşterii cotei de contribuții la pilonul II de pensii presupunea o creştere de 0,5% pe an, începând cu anul 2009, având în vedere valoarea de plecare din 2008 de 2%. Astfel pentru anul 2011 valoarea ar trebui sa fie 3,5%. 

Sursa de finanțare: prelungirea prevederilor OUG 94/2010 pentru anul 2011, prin cresterea veniturilor la captitolul 2103 subcap. 05
	Nu există sursă de finanţare.

	13. 
	Introducere alin nou, după alin (3), Art 17, Capitolul III 

	Se introduce un alin nou, alin (4), după alin (3), Art 17, Capitolul III 
Art 17 – (4) Se exceptează de la plata contribuţiilor de asigurări sociale, pentru anul 2011, angajatorii care crează locuri de muncă şi angajează persoane aflate de peste trei luni în şomaj. Sumele exceptate de la plată vor fi completate în bugetul asigurărilor de stat de la bugetul de stat.

Iniţiatori: Deputat PNL Dobre Paul Victor, Deputat PNL Nini Săpunaru, Deputat PNL Pocora Cristina, Deputat PNL Orban Ludovic şi Grupurile Parlamentare Reunite ale PNL 

	Pentru stimularea creării de noi locuri de muncă şi diminuarea ratei şomajului se impune acestă măsură.
	Nu există sursă de finanţare.

Legea nr.76/2002 prevede o serie de măsuri active pentru stimularea ocupării forţei de muncă.

	14. 
	Art. 18
	La art.18, alin.(3) se reformulează după cum urmează:

„(3) Suma totală care poate fi utilizată pentru acordarea de credite, conform prevederilor art. 87 din Legea 76/2002, cu modificările şi completările ulterioare este de 100 milioane lei, iar  cuantumul maxim al creditului ce poate fi acordat unui beneficiar de credite din această sumă este de 1,5 milioane lei.”

Autori:

Deputaţi: Victor Ponta, Ioan Cindrea, Duşa Mircea, Aura Vasile, Dan Mircea Popescu, Solomon Adrian, Covaci Dorel, Chiriţă  D-tru şi deputaţii Grupului PSD.


	Motivaţie:

Pentru creşterea de 10 ori a numărului de locuri de muncă nou create pentru şomeri prin această măsură activă de reducere a şomajului.

Sursa de finanţare:

Bugetul asigurărilor sociale pentru şomaj pe anul 2011

	Sursa de finanţare indicată nu poate suporta efortul financiar propus în amendament.

	15. 
	Capitolul III, Art 19, alin (1) 
Art.19. – (1) Cotele de contribuţii datorate de angajatori în funcţie de clasa de risc potrivit prevederilor Legii nr. 346/2002 privind asigurarea pentru accidente de muncă şi boli profesionale, republicată, se stabilesc de la 0,15 la 0,85%, aplicate asupra sumei veniturilor brute realizate lunar.
	Capitolul III, Art 19, alin (1) se modifică şi va avea următorul conţinut:

(1) Cotele de contribuţii datorate de angajatori în funcţie de clasa de risc potrivit prevederilor Legii nr. 346/2002 privind asigurarea pentru accidente de muncă şi boli profesionale, republicată, se stabilesc de la 0,4 la 2%, aplicate asupra sumei veniturilor brute realizate lunar.

Iniţiatori: Deputat PNL Dobre Paul Victor, Deputat PNL Nini Săpunaru, Deputat PNL Pocora Cristina, Deputat PNL Orban Ludovic şi Grupurile Parlamentare Reunite ale PNL 

	În toate ţările membre ale Uniunii Europene se pune accent tot mai mare pe diverse forme de asigurare, cu atât mai mult pe asigurările pentru accidente de muncă şi boli profesionale. Sumele respective pot fi utilizate atât pentru plata concediilor medicale cât şi pentru diverse proteze, tratamente şi a pensiilor de invaliditate, cauzate de un accident de muncă sau boală profesională. Se degrevează astfel Bugetul Asigurărilor Sociale de Stat, care în prezent suportă cea mai mare parte a efectelor datorate acestor riscuri
	Nu există sursă de finanţare.




Întocmit,

Consilier parlamentar Georgeta Bratu
Expert parlamentar Sorina Szabo

Expert parlamentar Monica Rallu Curta

